《古诗四首呈刘行简给事丈》
宋代·庞谦孺

人生寄寒暑，销铄如然薪。
但见烈火炎，倏忽糜灰尘。
不过数十改，即已无此身。
岂不甚哀哉，言之为酸辛。
达士易与足，一饱即自促。
遇者运多途，贪婪丧其真。
如此不饮酒，徒为世上人。

作者简介：庞谦孺（一一一七～一一六七），字祐甫，晚号白蘋老人，单州（今山东单县）人，寓居吴兴。高宗绍兴十年（一一四○），以季父恩为将仕郎。历泰州海陵尉，两浙西路提点刑狱司干办公事，江南东路转运司干办公事，镇江府观察推官。孝宗乾道三年（一一六七）权监饶州景德镇，寻卒，年五十一。有《白蘋文稿》十卷，已佚。事见《南涧甲乙稿》卷二二《祐甫墓志铭》。今录诗三十四首。